**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 5/27.07.2023 година**

С 16 (шестнадесет) гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

**1.**Годишен отчет за изпълнение на бюджета и на сметките за средства от Европейския съюз за 2022 година на Община Хитрино.

*Докладва: Н. Исмаил- кмет на община Хитрино*

**2.**Актуализация на Годишната програма за управление и разпореждане с имоти, общинска собственост за 2023 година.

*Докладва: И. Ахмед- зам. кмет на община Хитрино*

**3.**Продажба на недвижим имот, частна общинска собственост, находящ се в село Хитрино, УПИ X- 209, квартал 39, с площ от 500 кв.м., ул. „Никола Вапцаров“ № 6 на собствениците на сградите: Илхан Али и Емел Али, с. Хитрино, ул. „Камчия“ № 3.

*Докладва: И. Ахмед- зам. кмет на община Хитрино*

**4.**Продажба на недвижим имот, частна общинска собственост, находящ се в село Студеница, УПИ X- училище, в квартал 2.

*Докладва: И. Ахмед- зам. кмет на община Хитрино*

**5.**Докладни записки:

**5.1.**Докладна записка от г-н Ахмед Ахмед- зам. кмет на община Хитрино за даване съгласие за разрешение за изработване на ПУП- План-схема за външна ел. мрежа – Кабел СрН 20 Кv от СРС до БТКЛ за обект ФЕЦ в УПИ VIII, кв.12 по плана на село Хитрино и даване предварително съгласие за преминаване през имоти, публична общинска собственост.

*Докладва: Ахмед Ахмед- зам. кмет на община Хитрино*

**5.2.**Докладна записка от г-н Нуридин Исмаил- кмет на община Хитрино за допълнителни възнаграждения за постигнати резултати на кмета на общината, зам. кметове, кметове и кметски наместници на населени места.

*Докладва: Нуридин Исмаил- кмет на община Хитрино*

**6.**Питане.

**ПО ПЪРВА ТОЧКА ОТ ДНЕВНИЯ РЕД**

Годишен отчет за изпълнение на бюджета и на сметките за средства от Европейския съюз за 2022 година на Община Хитрино.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл. 21, ал. 1, т. 6; чл. 21, ал. 2; чл. 27, ал. 4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 78**

На основание чл. 140, ал. 1 от Закона за публичните финанси, Общински съвет Хитрино

Р Е Ш И:

Приема годишния отчет за изпълнение на бюджета и на сметките за средства от Европейския съюз за 2022 година.

Отчетът за касовото изпълнение на бюджета на община Хитрино е изготвен в съответствие с указанията, дадени с ДДС № 8/2022 година на Министерството на финансите и съдържа отчетите на община Хитрино и на второстепенен разпоредител с делегиран бюджет-СУ (средно училище) „д-р Петър Берон”, с. Хитрино.

**I.Приходите в бюджета на община Хитрино през отчетния период са в размер на 9 697 909 лв., в т.ч. на делегирани от държавата дейности – 5 285 808 лв. и на местните дейности – 4 412 101 лв.**

Държавните субсидии за държавно делегираните дейности и тези за местни дейности към 31.12.2022 г. са изпълнени в размер, определен със Закона за държавния бюджет за 2022 година.

Приходите по показатели и в процентно отношение са описани в табличен вид, както следва:

 **1 . ПРИХОДИ ОТ ДЬРЖАВНИ ДЕЙНОСТИ в размер на 5 285 808 лв., описани по параграфи, съгласно Приложение № 1 в т.ч.:**

|  |  |  |  |
| --- | --- | --- | --- |
| ИМЕ НА ПОКАЗАТЕЛ | ПЛАН – лв. | ОТЧЕТ – лв. | % |
| **1.Неданъчни приходи** | **4 000** | **175212**  | **0**  |
| **2.Взаимоотношения с ЦБ****в. т.ч.:** | **3 926 321** | **3 899 884** | 99 |
| Обща допълваща субсидия | 3 748 692 | 3 748 692 | 100 |
| Други целеви трансфери  | 57 913 | 57 913 | 100 |
| Възстановен трансфер |  | * 26 437
 |  |
| Целеви трансфери за превоз ученици | 119 716 | 119 716 | 100 |
| **3.Трансфери между бюджети** | **1 390 725** | **1 219 489** | **88**  |
| **Всичко приходи** | **5 321 046** | **5 294 585** | 96 |
| **4.Временно съхран. на средства** | **- 30 390**  | **-15 614**  | **51**  |
| **5.Преходен остатьк** | **809 555** | **809 555** | **100** |
| **6.Наличност в края на периода** |  | **-802 718** |  |
| **ВСИЧКО ДЪРЖАВНИ ПРИХОДИ** | **6 100 211**  | **5 285 808** | **87** |

Приходите за делегирани от държавата дейности включват :

* Неданъчни приходи, в т.ч. други неданъчни приходи – 175 212 лв.
* Взаимоотношения с Централния бюджет 3 899 884 лв., в т.ч.
* обща субсидия за финансиране на делегирани от държавата дейности – 3 748 692 лв.;
* други целеви трансфери от ЦБ – 57 913 лв., в т.ч.50 193 лв. за избори и 7 720 лв. за присъдена издръжка;
* целеви трансфери от ЦБ -119 716 лв., от които за компенсация на безплатен превоз на ученици до 16 год. възраст – 118 708 лв., 1008 лв. компенсиране на намаляване на цените за пътуване на военноинвалидите;
* Трансферите между бюджети са в размер на 1 219 489 лв. и включват :

933 150 лв.-от АСП ”Лична помощ”, 243 877 лв. от МТСП по Закона за насърчаване на заетостта и от МОН – 42 462 лв.;

* Временно съхраняване на средства – 15 614 лв.;
* Преходен остатък от 2021 г. – 809 555 лв.;
* Банкова наличност към 31.12.2022 г.- 802 718 лв.

Освен утвърдените със Закона за държавния бюджет на РБ за 2022 година суми, допълнително са получени субсидии и трансфери от Централния бюджет в размер на 944 393 лева, в това число:

* 41 309 лв.- за пътни разходи на учители;
* 10 711 лв.- за безплатни учебници;
* 118 708 лв. - безплатен превоз на учениците;
* 75 800 лв. –увеличаване на субсидията на ОбА (общинска администрация);
* 44 534 лв. –увеличаване на субсидията на образованието;
* 2 796 лв. – увеличаване на субсидията на здравеопазването;
* 7 540 лв.- присъдена издръжка;
* 1 228 лв.- физкултура и спорт;
* 97 131 лв.- НП за образованието;
* 15 172 лв.- уязвими групи в образованието;
* 500 лв.- за картови плащания;
* 10 045 лв.-допълнителни възнаграждения за образованието;
* 116 618 лв.-Оптимизация на училищната мрежа;
* 1 008 лв. - компенсиране на намаляване на цените за пътуване на военноинвалидите.
* 50 193 лв. за избори;
* 351 100 лв. за Капиталови разходи

Наличността към 31.12.2022 г. на държавните дейности е в размер на **802 718** лв., в т. ч. на делегираните от държавата дейност „Общообразователни училища”-  СОУ Хитрино – **142 177** лв.

 **2. ПРИХОДИТЕ ОТ МЕСТНИ ДЕЙНОСТИ са в размер на 4 412 101 лв., съгласно Приложение № 2 в т.ч.:**

|  |  |  |  |
| --- | --- | --- | --- |
|  Наименование на приходите | План | отчет | % |
| **1.Собствени приходи в т. ч.** | **1 469 200** | **1 445 203** | **98** |
| - Имуществени и др. данъци | 362 000 | 354 627 | 98 |
| - Неданъчни приходи | 1 107 200 | 1 090 576 | 98 |
| **2. Взаимоотношения с ЦБ в т. ч.** | **2 553 100** | **2 553 100** | **100**  |
| - Обща изравнителна субсидия | 1 128 600 | 1 128 600 | 100  |
| - Целева субсидия за капиталови разходи | 1 308 181 | 1 308 181 | 100 |
|  -Целеви трансфери за текущ ремонт  | 116 319 | 116 319 | 100 |
| **3.Трансфери м/у бюджетни сметки**  | **476 254** | **762 782** |  |
| **4. Трансфери м/у бюджетни сметки и сметки от ЕС (Eвропейския съюз)** | **85 000**  | **-207 237** |  |
| **5.Трансфери от/за държавни предприятия /ПУДООС/** | **9 939** | **9 939** |  |
| **6.Временни безлихвени заеми**  | **61 234** | **-15 127** |  |
| **Всичко приходи** | **4 654 727** | **4 548 660**  | ***98*** |
| **7.Предоставени средства по възмездна финансова помощ (-)****8.Погашения по дългосрочен заем от банка****9.Предходен остатък** **10.Наличност в края на периода** |  180 000-222 222 2 016 464 |  180 000-222 2222 016 464 -2 110 801 |    |
| **ВСИЧКО МЕСТНИ ПРИХОДИ**  | **6 628 969** | **4 412 101** |  **67** |

Приходите за местните дейности включват :

-Собствени приходи в размер на **1 445 203** лв., в т.ч. данъчни приходи – 354 627 лв. и неданъчни приходи – 1 090 576 лв., в т.ч. приходи от наем имущество и земя-659 105 лв. и други неданъчни приходи – 431 471 лв.

-Взаимоотношения с Централния бюджет **2 553 100** лв. ,в т.ч. обща изравнителна субсидия за финансиране на местни дейности – 1 128 600 лв., получени целеви трансфери от ЦБ за капиталови разходи– 1 308 181 лв. и за текущ ремонт на улици и сгради общинска собственост- 116 319 лв.

* Трансферите между бюджетни сметки са в размер на 762 782 лв. и включват : 301 048 лв.- получени от МФ за изплащане ДДС на разходите по проекти от ЕС,28 378 лв.-от „Красива България” за ремонт на читалище, с. Върбак, 28 884 лв. от РИОСВ Шумен , 423 992 лв. от МРРБ за обект ”Водопровод с. Каменяк” и възстановени трансфери - -19 520 лв. от извънбюджетни сметки за проектиране на обекти, финансирани със средства от ЕС (Eвропейския съюз).
* Трансфери м/у бюджетни сметки и сметки от ЕС - -301 048 лв.,

 прехвърлени средства в сметки от ЕС за изплащане на ДДС на разходите по проекти от ЕС (Европейския съюз).

* Трансфери от държавни предприятия/ПУДООС/- 9 939 лв.
* Получени средства по възмездна финансова помощ от Читалище „Пробуда „,с. Хитрино 180 000 лв.
* Погашения по дългосрочен заем от банка – - 222 222 лв.
* Временни безлихвени заеми предоставени между бюджети и сметки за средствата от ЕС - -15 127 лв.
* Преходен остатък от 2021 г. – 2 016 464 лв.

 Банкова наличност към 31.12.2022 г.- 2 110 801 лв. в т.ч. с целеви характер за капиталови разходи – 1 338 846 лв. и други разходи с целеви характер – 486 111 лв.

Местните приходи са изпълнени в размер на 77 %, от които собствените приходи - 98 %, в т. ч. данъчни приходи 98 % и неданъчни приходи 98 %.

 Наличността в местните дейности е в размер на 2 016 464 лв., в т.ч. с целеви характер за капиталови разходи – 597 028 лв. и други разходи с целеви характер – 765 773 лв.

 **II. ОБЩО РАЗХОДИТЕ са в размер на 9 697 909 лв. в т.ч.:**

**1.РАЗХОДИ ЗА ДЪРЖАВНИ ДЕЙНОСТИ – 4 412 101 лв. по дейности и параграфи, съгласно Приложение № 3.**

|  |  |  |  |
| --- | --- | --- | --- |
| Дейности | План | отчет | % |
| 1. Общи държавни служби | 1 532 617 | 1 435 026  | 94 |
| 2.Отбрана и сигурност | 254 412 | 195 199 | 77 |
| 3.Образование | 2 500 625  | 1 902 029 | 76 |
| 4.Здравен кабинет в ДГ и ОУ | 47 867 | 25 056 | 52 |
| 5.Соц. осигуряване, подпомагане и грижи | 1 550 961 | 1 518 749 | 98 |
| 6.Читалища и физ. дейност | 213 729 | 209 749 | 98 |
| Всичко разходи за държавни дейности | **6 100 211** | **5 285 808** | **87** |

- Функция „Общи държавни служби”, включва дейност „Държавни , общински служби и дейности по изборите”- 50 130 лв., разходи за проведените избори и „Общинска администрация”-1 384 896 лв., като разходите са за възнаграждение, други плащания и осигурителни вноски на персонала по трудово и служебно правоотношение;

- Функция „Отбрана и сигурност” – 195 199 лв., като разходите са за възнаграждения, осигурителни вноски и издръжка на дейностите „Отбранително-мобилизационна подготовка, поддържане на запаси и мощности”, ”Превантивна дейност за намаляване на вредните последствия от бедствия и аварии”;

- Функция „Образование” – 1 902 029 лв., включва дейности – „Детски градини” – 595 853 лв., ”Неспециализирани училища, без професионални гимназии”-1 188 721 лв. и „Други дейности на образованието”- 117 455 лв., в тази дейност са отчетени разходите за превоз на ученици;

- Функция „Здравни кабинети в детски градини и училища”- 25 056 лв., като разходите включват възнаграждения и осигурителни вноски на медицинските специалисти в здравните кабинети;

- Функция „Социално осигуряване, подпомагане и грижи”–1 518 749 лв., включва дейности „Програма за временна заетост” – 240 511 лв.; ”Социален асистент”- 153 684 лв.; „Личен асистент”- 1 115 966 лв. и „ Др. служби и дейности по социално осигуряване, подпомагане и заетостта” – 8 588 лв., които са изплатени за присъдена издръжка;

- Функция „Култура, спорт и религиозно дело” – 213 729 лв., включва дейности „Спорт за всички”- 1 150 лв. и „Читалища” – 208 599 лв., предоставени като субсидия на читалищата.

**2. РАЗХОДИ ЗА МЕСТНИ ДЕЙНОСТИ – 4 412 101лв. по дейности и параграфи, съгласно Приложение № 4**

|  |  |  |  |
| --- | --- | --- | --- |
| Функции | План | отчет | % |
| 1. Общи държавни служби -издръжка | 1 002 274 | 709 450 | 71 |
| 2.Др.дейности на здравеопазването | 95 120 | 97 430 | 102 |
| 3.Социално осигуряване | 1 082 492 | 1 036 995 | 96 |
| 4.БКС и екология | 2 209 208 | 1 235 285 | 56 |
| 5.Почивно дело, култура, религ. дейности | 692 719 | 575 971 | 83 |
| 6.Иконом.дейности-ремонт пътища  | 1 113 105 | 355 191 | 32 |
| 7.Разходи за лихви | 57 200 | 57 200 | 100 |
| 8.Резерв за неотложни разходи и лихви | 33 000  |   |   |
| **Разходи за общински дейности** | **6 628 969** | **4 412 101**  | **67** |

-Функция „Общи държавни служби”, включва дейности „Общинска администрация”-491 257 лв., включва разходи за издръжка, помощи по решение на общинския съвет и капиталови разходи; ”Общински съвет„–113 358 лв., които са за възнаграждения, осигурителни вноски и издръжка;

- Функция Здравеопазване”- 97 430 лв., в т.ч.5 092 лв.- капиталов трансфер за МБАЛ Шумен и 92 310 лв., средства от Ковид 19 за материали и ремонт на здравните служби;

- Функция „Социално осигуряване, подпомагане и грижи” -1 036 995лв., включва текущи трансфери за домакинства 835 лв. и капиталови разходи-1 036 160 лв.;

- Функция „БКС и опазване на околната среда” – 1 579 864 лв., включва разходи за възнаграждения, осигуровки и издръжка на дейности „Осветление на улици и площади”- 271 188 лв.; ”Изграждане, ремонт и поддържане на уличната мрежа”– 618 252 лв. ; ”Други дейности по БКС”–345 845 лв.; ”Озеленяване”- 29 492 лв.; „Чистота”- 315 087 лв.;

- Функция „Култура, спорт и религиозно дело” – 575 971 лв. с разходи за дейности ”Спорт за всички” – 308 999 лв., които са за издръжка, субсидии на спортните клубове и капиталови разходи; ”Обредни домове и зали”–33 971 лв.; ”Др. дейности на културата”- 233 001 лв.;

- Функция „Икономически дейности и услуги” – 355 191 лв. с разходи за дейности „ Служби и дейности по поддържане, ремонт и изграждане на пътищата” – 346 555 лв. и ”Общински пазари”- 8 636 лв.;

- Функция „Разходи некласифицирани в други функции” – 57 200 лв., разходи за лихви по заем от банка.

**3.КАПИТАЛОВИ РАЗХОДИ -** Към отчетния период направените капиталови разходи са в размер на 3 366 664 лв. при план 4 716 342 лв., в т.ч. от ЦБ – 878 221 лв., преходен остатък – 502 502 лв., от собствени приходи 481 499 лв. , средства от ЕС – 1 753 718 лв., ПУДООС и дарения – 35 177 лв., описани по обекти , съгласно Приложение № 5.

**4. Отчет за изпълнение на бюджета по кметства, съгласно Приложение №6**

**5.ИЗВЪНБЮДЖЕТНИ СМЕТКИ И ФОНДОВЕ ПО ПРОЕКТИ**

|  |  |  |  |  |
| --- | --- | --- | --- | --- |
| Наименование на фондове и сметки | Наличност към 01.01. | Приходи | Разходи  | Остатък |
| **ОП ”Развитие на човешките ресурси ”в т.ч.**1.Проект „Подобряване на качеството на образованието, чрез въвеждане на ЦОУ”2.Домашен соц. патронаж3.”Топъл обяд”4.Проект „Приобщаване в системата на предучилищното образование”  | 27 605 8 65620 686  |  12 29863 558425 152 14 258 |   12 29863 558425 15214 258 |  27 605 8 656 20 686 |
|  **РА към ДФ ”Земеделие”** **/**в Прил.№ 6 са посочени по обекти/ | **213 190**  | **4 921 538** | **1 753 718** |  |

 **6.Състояние на общинския дълг**

Към 31.12. 2022 г. остатъчния общински дълг е в размер на 2 055 550 лв.

Погасена главница през 2022 г. – 222 222 лв. и лихви – 57 200 лв.

През 2019 г. Община Хитрино пое дългосрочен дълг, съгласно Закона за общинския дълг с договор за кредит отпуснат от „Търговска банка Д „ АД кредитна институция, избрана въз основа на Правила за провеждане на процедура за избор на кредитна/финансова институция и финансов посредник, приети на основание чл. 19 от Закона за общинския дълг в размер на 2 500 000,00 /два милиона и петстотин хиляди / лева, с предназначение:

 " Реконструкция на вътрешен водопровод с. Каменяк, Община Хитрино";

 „ Реконструкция на Улица "Мир" участък: от км 0+000 до км 1+162 с. Каменяк. „Съотношение на плащанията по дълга към средногодишния размер на изравнителната субсидия и бюджетните приходи за последните три години от 2019 г. до 2021 г. е 11,8 %.

През 2022 г. община Хитрино няма издадени гаранции.

Информацията за общинския дълг и съотношението на плащанията, съгласно Приложение №7.

 **7.Към 31.12.2022 г. Община Хитрино няма просрочени задължения.**

Просрочените вземания са в размер на 121 082 лв., в т. ч. от наем земя и наем имущество – 45 713 и други 75 369 лв., в т.ч. лихви за просрочия – 48 506 лв.

**ПО ВТОРА ТОЧКА ОТ ДНЕВНИЯ РЕД**

Актуализация на Годишната програма за управление и разпореждане с имоти, общинска собственост за 2023 година.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл. 21, ал. 1, т. 8; чл. 21, ал. 2; чл.27, ал. 4 и ал. 5, във връзка с чл. 21, ал. 1, т. 12 от Закона за местното самоуправление и местната администрация (ЗМСМА) прие

**РЕШЕНИЕ № 79**

На основание чл. 8, ал. 9 от Закона за общинската собственост и чл. 66 от НРПУРОИ (Наредбата за реда за придобиване, управление и разпореждане с имоти, общинска собственост), приета от Общински съвет Хитрино, Общински съвет Хитрино

**Р Е Ш И:**

 **I.**Актуализира Годишната програма за управление и разпореждане с имоти, общинска собственост за 2023 година, както следва:

 **1.**Включва в раздел II.“Описание на обектите, за които общината има намерение да предложи под наем, продажба за ограничени вещни права за публично-частно партньорство или за предоставяне на концесия се допълва в т. 2.3. „Описание на имотите, за които общината има намерение да предложи за продажба“ със следното съдържание:

 **т.2.3. № 26** УПИ X-209 (десет за двеста и девет) в квартал 39 (тридесет и девет), общинско дворно място, с площ от 500 кв. м. (петстотин квадратни метра), по плана за регулация на село Хитрино, община Хитрино, ул. „Никола Вапцаров“ № 6, актуван с АЧОС (акт за частна общинска собственост) № 2922/07.07.2023 г.

 **II.**Възлага на Кмета на община Хитрино да извърши всички действия за правилното и законосъобразно изпълнение на настоящото решение.

 Настоящото решение подлежи на обжалване в 14-дневен срок от обявяването му пред Административен съд- Шумен по реда на Административнопроцесуалния кодекс.

**ПО ТРЕТА ТОЧКА ОТ ДНЕВНИЯ РЕД**

Продажба на недвижим имот, частна общинска собственост, находящ се в село Хитрино, УПИ X- 209, квартал 39, с площ от 500 кв.м., ул. „Никола Вапцаров“ № 6 на собствениците на сградите: Илхан Али и Емел Али, с. Хитрино, ул. „Камчия“ № 3.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл. 21, ал. 1, т. 8; чл. 21, ал. 2; чл.27, ал. 4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 80**

На основание чл. 35, ал. 3 от Закона за общинската собственост (ЗОС); чл. 48, ал. 1 от НРПУРОИ (Наредбата за реда за придобиване, управление и разпореждане с имоти, общинска собственост), приета от Общински съвет Хитрино, Общински съвет Хитрино

**Р Е Ш И:**

**1.**Разрешава продажбата на поземлен имот на собственика на сградите на Илхан Али и Емел Али, с постоянен адрес село Хитрино, ул. „Камчия“ № 3, притежаващи Нотариален акт № 66, том VI, регистрационен № 7676, дело 767 от 04.08.2016 година за недвижим имот, частна общинска собственост, представляващ:

УПИ X-209 (десет за двеста и девет) в квартал 39 (тридесет и девет), общинско дворно място, с площ от 500 кв. м. (петстотин квадратни метра), по плана за регулация на село Хитрино, община Хитрино, ул. „Никола Вапцаров“ № 6, при граници и съседи на имота: УПИ I-208, УПИ IX-210, улица, УПИ II-207, УПИ VII-212, актуван с АЧОС (акт за частна общинска собственост) № 2922/07.07.2023 г.

Удостоверение за данъчна оценка на имота е 2042.50 (две хиляди четиридесет и два лева и 50 стотинки) лева, към месец юли 2023 година.

Доклад за пазарна оценка от лицензиран оценител към месец юли 2023 година за имота УПИ X- 209 (десет за двеста и девет) в квартал 39 (тридесет и девет), общинско дворно място, с площ от 500 кв.м. (петстотин квадратни метра), по плана за регулация на село Хитрино, община Хитрино, ул. „Никола Вапцаров“ № 6, определената пазарна стойност на имота е 2500.00 лева (две хиляди и петстотин лева и нула стотинки), без ДДС (данък върху добавената стойност).

**2.**Продажбата да се извърши за недвижим имот, частна общинска собственост, с определена пазарна оценка от лицензиран оценител, в размер на 2500.00 лв. (две хиляди и петстотин лева и нула стотинки), без ДДС (данък върху добавената стойност).

Дължи се ДДС (данък върху добавената стойност) за земята, съгласно чл. 45, ал. 5 от ЗДДС (Закона за данъка върху добавената стойност).

**3.**Възлага на Кмета на община Хитрино да извърши всички действия за правилното и законосъобразно изпълнение на настоящото решение.

Настоящото решение подлежи на обжалване в 14-дневен срок от обявяването му пред Административен съд – Шумен, по реда на Административно процесуалния кодекс.

**ПО ЧЕТВЪРТА ТОЧКА ОТ ДНЕВНИЯ РЕД**

Продажба на недвижим имот, частна общинска собственост, находящ се в село Студеница, УПИ X- училище, в квартал 2.

С 10 (десет) гласа „за”, 6 (шест) гласа „против” и без „въздържали се”, Общински съвет Хитрино на основание чл. 21, ал. 1, т. 8; чл. 21, ал. 2; чл.27, ал. 4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 81**

На основание чл. 35, ал. 1 от Закона за общинската собственост (ЗОС); чл. 38, ал. 1, т. 1; чл. 41, ал. 1 и чл. 43, ал. 1 от НРПУРОИ (Наредбата за реда за придобиване, управление и разпореждане с имоти, общинска собственост), приета от Общински съвет Хитрино, Общински съвет Хитрино

**Р Е Ш И:**

**1.**Да се проведе публичен търг, с явно наддаване за продажба на следния имот, частна общинска собственост, представляващ УПИ X (десет)- училище в квартал 2 (две), дворно място, с площ от 17938 кв.м. (седемнадесет хиляди деветстотин тридесет и осем квадратни метра), в едно с построената в имота сграда: -Масивна двуетажна сграда, бивше училище със ЗП (застроена площ) от 750 кв.м. (седемстотин и петдесет квадратни метра), РЗП (разгъната застроена площ) 1500 (хиляда и петстотин) кв.м., изба със ЗП от 200 кв.м. (двеста квадратни метра) по плана за регулация на село Студеница, община Хитрино, актуван с АОС (акт за общинска собственост) № 1283 от 06.06.2011 година.

Удостоверение за данъчна оценка на имота е 90254.50 лв. (деветдесет хиляди двеста петдесет и четири лева и петдесет стотинки) към месец април 2023 година.

Пазарна оценка от лицензиран оценител към месец април 2023 година – общо за обекта в размер на 95 972 лв. (деветдесет и пет хиляди деветстотин седемдесет и два лева и нула стотинки), без ДДС (Данък върху добавената стойност).

**2.**Продажбата да се извърши при начална тръжна цена, в размер на 95 972 лв. (деветдесет и пет хиляди деветстотин седемдесет и два лева и нула стотинки), без ДДС (Данък върху добавената стойност).

Дължи се ДДС (Данък върху добавената стойност) за земята, съгласно чл. 45, ал. 5, т. 1 от ЗДДС (Закона за данък върху добавената стойност) за частта извън прилежащи терени на сгради.

**3.**Възлага на Кмета на община Хитрино да извърши всички действия за правилното и законосъобразно изпълнение на настоящото решение.

Настоящото Решение подлежи на обжалване в 14-дневен срок от обявяването му пред Административен съд – Шумен по реда на Административно процесуалния кодекс.

**ПО ПЕТА ТОЧКА ОТ ДНЕВНИЯ РЕД**

**5.**Докладни записки:

***5.1.Докладна записка от г-н Ахмед Ахмед- зам. кмет на община Хитрино за даване съгласие за разрешение изработване на ПУП- План-схема за външна ел.мрежа – Кабел СрН 20 Кv от СРС до БТКЛ за обект ФЕЦ в УПИ VIII, кв.12 по плана на село Хитрино и даване предварително съгласие за преминаване през имоти, публична общинска собственост.***

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл. 21, ал. 1, т. 8; чл. 21, ал. 2; чл.27, ал. 4 и ал. 5 от Закона за местното самоуправление и местната администрация (ЗМСМА) прие

**РЕШЕНИЕ № 82**

На основание чл. 124а, ал. 1 от ЗУТ, във връзка с чл. 7, ал. 2, изр. 2 от Закона за общинска собственост (ЗОС) и чл. 64, ал. 1 и ал. 2, т. 2 от Закона за енергетиката (ЗЕ), Общински съвет Хитрино

Р Е Ш И :

Разрешава изработването на ПУП- План-схема за Кабел СрН 20 Кv от СРС до БКТЛ, за присъединяване към мрежата на ЕРП-Север на ФЕЦ 9000 Кv – с. Хитрино, община Хитрино, ул. „Възраждане“ № 75, УПИ VIII, кв. 12 и даване предварително съгласие за преминаване през имоти, публична общинска собственост, по приложената Ел- схема на ел. проводна линия за трасе за външно кабелно присъединяване, съгласно даденото становище от ЕРП-Север и сервитута му, като се предвижда полагане на Приложена Ел-схема на ел. проводната линия, изготвена съгласно даденото становище от ЕРП-Север и сервитута му, като се предвижда полагане на кабел средно напрежение подземно, с обща дължина 330 м. и сервитут от двете му страни, с площ 693 кв.м., който минава под и пресичане на улица, чрез хоризонтален сондаж- 15 м. западно и по съществуващ тротоар и свободни площи северна посока по улица „Ивайло“ и съществуваща тротоарна затревена ивица, посока изток, по улица „Иван Вазов“.

***5.2.Докладна записка от г-н Нуридин Исмаил- кмет на община Хитрино за допълнителни възнаграждения за постигнати резултати на кмета на общината, зам. кметове, кметове и кметски наместници на населени места.***

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл. 21, ал. 1, т. 5; чл. 21, ал. 2 от Закона за местното самоуправление и местната администрация (ЗМСМА) прие

**РЕШЕНИЕ № 83**

На основание чл. 77, ал. 4 от ЗДБРБ (Закона за държавния бюджет на Република България) за 2022 година, във връзка с чл. 4, ал. 5 от ПМС (Постановление на Министерския съвет) № 67 от 14.04.2010 година за заплатите в бюджетните организации и дейности и Вътрешните правила за организация на работната заплата, Общински съвет Хитрино

Р Е Ш И :

От икономията на средствата за работни заплати на общинската администрация към 30.06.2023 година да се изплатят допълнителни възнаграждения за постигнати добри резултати на кмета на общината, заместник кметове, кметове на населените места и кметски наместници в размер на 100% от брутната работна заплата.

Същите да бъдат начислени към заплатите за месец юли 2023 година.

**ПО ШЕСТА ТОЧКА ОТ ДНЕВНИЯ РЕД**

Питане. Не се направиха питания.

Г-н Мустафа Ахмед- Председател на Общински съвет Хитрино закри заседанието на Общински съвет Хитрино в 10.30 часа, поради изчерпване на дневния ред.

**МУСТАФА АХМЕД:**

ПРЕДСЕДАТЕЛ НА ОбС ХИТРИНО

**НЕВЯНКА ТОДЕВА:**

ПРОТОКОЛИСТ НА ОбС ХИТРИНО